אנדריאה פולק

ביוגרפיה

פולק נולדה בשוורין, שבמקלנבורג-מערב פומרניה.

אלופה אולימפית

באולימפיאדת מונטריאול (1976) זכתה פולק ב-4 מדליות, 2 זהב ו-2 כסף. מדליות זהב במשחה ל-200 מטר פרפר בשיא אולימפי חדש של 2:11.41 דקות, לפני חברותיה לנבחרת אולריקה טאובר (2:12.50 דקות) ושיאנית העולם רוזמרי גבריאל (2:12.86 דקות) ובמשחה שליחות 4x100 מטר מעורב בשיא עולם חדש של 4:07.95 דקות, לפני ארצות הברית (4:14.55 דקות) וקנדה (4:15.22 דקות). היא שחתה את סגנון הפרפר ב"זינוק שליחות" בתוצאה של 59.53 שניות ובכך הייתה לשחיינית הראשונה בהיסטוריה ששחתה משחה זה מתחת לדקה. מדליות כסף במשחה ל-100 מטר פרפר בתוצאה של 1:00.98 דקות, אחרי בת ארצה כוכבת האולימפיאדה קורנליה אנדר שהוותה את שיא העולם 1:00.13 דקות ולפני ונדי בוגליולי מארצות הברית (1:01.17 דקות) ובמשחה שליחות 4x100 מטר חופשי בתוצאה של 3:45.50 דקות, אחרי ארצות הברית שקבעה שיא עולם חדש של 3:44.82 דקות ולפני קנדה (3:48.81 דקות). נוסף לכך, היא סיימה במקום 15 במשחה ל-200 מטר חופשי בתוצאה של 2:06.12 דקות.

אלופת אירופה

באליפות אירופה בשחייה שנערכה בינקפינג, שוודיה בשנת 1977 זכתה פולק ב-3 מדליות, מהן 2 זהב ו-1 כסף. מדליות זהב במשחה ל-100 מטר פרפר בתוצאה של 1:00.61 דקות, לפני כריסטיאנה קנקה (1:00.71 דקות) וינקה ראן מהולנד (1:03.40 דקות) ובמשחה שליחות 4x100 מטר מעורב בתוצאה של 4:14.35 דקות, לפני ברית המועצות (4:18.12 דקות) ומערב גרמניה (4:19.05 דקות). מדליית כסף במשחה ל-200 מטר פרפר בתוצאה של 2:15.14 דקות, אחרי בת ארצה אנט פיביך (2:12.77 דקות) ולפני סוזן ג'נר מבריטניה (2:15.45 דקות).

שיאנית עולם וסגנית אלופת עולם

בתחרות שנערכה בלנינגרד, ברית המועצות ב-9 באפריל בשנת 1978 קבעה פולק במשחה ל-200 מטר פרפר שיא עולם חדש של 2:11.20 דקות, שיפור בשתי מאיות השנייה לשיא בן השנתיים של רוזמרי גבריאל (2:11.22 דקות). שלושה חודשים לאחר מכן, בתחרות שנערכה במזרח ברלין ב-3 ביולי היא קבעה במשחה ל-100 מטר פרפר שיא עולם חדש של 59.46 שניות, שיפור לשיא בן השנה של בת ארצה כריסטיאנה קנקה (59.78 שניות) ויממה לאחר מכן, היא שיפרה את שיאה העולמי במשחה ל-200 מטר פרפר והעמידה אותו על 2:09.87 דקות. באליפות העולם בשחייה שנערכה במערב ברלין, באוגוסט אותה שנה היא זכתה ב-3 מדליות, מהן 2 כסף ו-1 ארד. מדליות כסף במשחה ל-100 מטר פרפר בתוצאה של 1:00.26 דקות, אחרי ג'ואן פנינגטון מארצות הברית שקבעה שיא אליפות חדש של 1:00.20 דקות ולפני וונדי קווירק מקנדה (1:01.82 דקות) ובמשחה שליחות 4x100 מטר מעורב בתוצאה של 4:09.13 דקות, אחרי ארצות הברית שקבעה שיא אליפות חדש של 4:08.21 דקות ולפני ברית המועצות (4:14.91 דקות). מדליית ארד במשחה ל-200 מטר פרפר בתוצאה של 2:12.63 דקות, אחרי טרייסי קולקינס שקבעה שיא עולם חדש של (2:09.87 דקות) וננסי הוגסהד (2:11.30 דקות) שתיהן מארצות הברית.
באולימפיאדת מוסקבה (1980) זכתה פולק בשתי מדליות, זהב וכסף. מדליית זהב במשחה שליחות 4x100 מטר מעורב בשיא עולם חדש של 4:06.67 דקות, לפני בריטניה (4:12.24 דקות) וברית המועצות (4:13.61 דקות) ומדליית כסף במשחה ל-100 מטר פרפר בתוצאה של 1:00.90 דקות, אחרי קארן מטשוק (1:00.42 דקות) ולפני כריסטיאנה קנקה (1:01.44 דקות) חברותיה לנבחרת. נוסף לכך, היא סיימה במקום רביעי במשחה ל-200 מטר פרפר בתוצאה של 2:12.13 דקות.

חייה האישיים

פולק נישאה לפינסקה רוכב אופניים מקצועי ושניהם היו הורים למייקל פינסקה שהוא ג'ודוקא אולימפי (בייג'ינג 2008).
נפטרה ב-13 במרץ 2019.

שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב .